45. dodjela Oscara

**45. dodjela Oscara** je održana 27. marta 1973. u dvorani Dorothy Chandler Pavillion u Los Angelesu. Vodili su je Carol Burnett, Michael Caine, Charlton Heston, Rock Hudson. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1972. godine.

Natjecanje pred 45. dodjelu Oscara se tradicionalno smatra jednim od najkompetitivnijih u historiji nagrade, s obzirom na izuzetno veliki broj filmskih ostvarenja koja će kasnije dobiti status klasika, ali koja su također uživala i veliki komercijalni uspjeh. Među kandidatima su dominirala ostvarenja Novog Hollywooda. To je uključivalo i pobjednika večeri *[[The Godfather (film)|Kum]]*, gangstersku sagu Francisa Forda Coppole koje je osvojilo glavnu nagradu, a koja će, s obzirom na snažan uticaj na globalnu popularnu kulturu tokom sljedećih decenija, postati vjerojatno najpoznatiji "oskarovski" pobjednik svih vremena. Usprkos velikog broja nominacija - njih 11 - *Kum* je osvojio samo tri nagrade; najveći broj je preuzeo njegov konkurent, mračni filmski mjuzikl *[[Cabaret (film)|Cabaret]]*. 45. dodjela nagrada je poznata i po tome što je Charles Chaplin, jedan od hollywoodskih velikana, nakon prošle godine dobivenog Oscara za životno djelo dobio i svoj prvi kompetitivni Oscar - za najbolju muziku u filmu *[[Limelight (film)|Svjetla pozornice]]*, koji se, iako snimljen čak dvadeset godina ranije, kvalificirao zahvaljujući tome što je tek 1972. godine bio prikazan u SAD.

45. dodjela Oscara je, pak, također bila obilježena i određenim kontroverzama, vezana uz glavnog pobjednika. Italijanski kompozitor Nino Rotta, koji se prethodno našao među nominiranima za Oscar za najbolju muziku, je neposredno pred dodjelu ostao bez nominacije kada je AMPAS ustvrdila da je ljubavna tema (poznata i kao pjesma *[[Speak Softly, Love]]*) korištena u *Kumu* već prethodno bila korištena u italijanskom filmu *[[Fortunella (film)|Fortunella]]* iz 1958. godine. Još veću kontroverzu je, pak, stvorio Marlon Brando, tumač uloge Vita Corleonea u *Kumu*, kada je odbio prihvatiti Oscar za najboljeg glumca; umjesto toga je iskoristio ceremoniju za politički protest, te je na ceremoniju kao svoju izaslanicu poslao Sacheen Littlefeather, glumicu i aktivisticu Američkog indijanskog pokreta koja je održala jednominutni govor u kome osuđuje odnos američke federalne vlade prema Indijancima. Littlefeather je za tu priliku imala napisani govor od 15 stranica, ali su joj, prema vlastitim riječima, producenti fizički prijetili da će je ukloniti sa pozornice ukoliko ga ne skrati na predviđenih 60 sekundi; Littlefather ga je naknadno pročitala okupljenim novinarima.

## Nagrade

Pobjednici su navedeni prvi i označeni **podebljanim slovima**.

### Posebne nagrade

#### Počasni Oscar
*Charles S. Boren
*Edward G. Robinson

## Najavljivači i izvođači

Prema redoslijedu najave, odnosno izvedbe.

### Najavljivači

### Izvođači

## Broj nagrada i nominacija

Sljedećih 15 filmova je dobilo višestruke nominacije.

* deset: *[[Cabaret (1972 film)|Cabaret]]* i *[[The Godfather]]*
* osam: *[[The Poseidon Adventure (1972 film)|The Poseidon Adventure]]*
* pet: *[[Lady Sings the Blues (film)|Lady Sings the Blues]]*
* četiri: *[[The Emigrants (film)|The Emigrants]]*, *[[Sleuth (1972 film)|Sleuth]]*, *[[Sounder (film)|Sounder]]* i *[[Travels with My Aunt (film)|Travels with My Aunt]]*
* tri: *[[Butterflies Are Free]]*, *[[Deliverance]]* i *[[Young Winston]]*
* dvije: *[[The Candidate (1972 film)|The Candidate]]*, *[[The Discreet Charm of the Bourgeoisie]]*, *[[The Heartbreak Kid (1972 film)|The Heartbreak Kid]]* i *[[Pete 'n' Tillie]]*
**A** Ne uključuje nominaciju za najbolji strani film iz prethodne godine

Sljedeća dva filma su dobila višestruke nagrade.
* osam: *[[Cabaret (1972 film)|Cabaret]]*
* tri: *[[The Godfather]]*

## Reference

## Vanjske veze
* The 45th Annual Academy Awards Synopsis at IMDb